**KUUENDA KOOSSEISU**

**OTSUS**

Haapsalu, 26. aprill 2013 nr **206**

Loa andmine rahaliste kohustuste võtmiseks

Võttes aluseks Haapsalu Linna Algkooli 08.04.2013 taotluse, millega soovitakse luba võtta kasutusrendi kohustusi maksimaalselt summas 15000 eurot. Taotlusest tulenevalt soovib Algkool uuendada arvutiklassi 24 arvutit. Senised arvutid on aastast 2004 ja amortiseerunud.

Juhindudes kohaliku omavalitsuse üksuse finantsjuhtimise seaduse § 38 lg 1, kohaliku omavalitsuse korralduse seaduse § 22 lg 1 p 8, Haapsalu Linnavolikogu 30.03.2012 määruse nr 55 Haapsalu linnavara valitsemise kord § 8 lg 3 p 1, Haapsalu põhimääruse § 12 lg 1 p 8 ning haldusmenetluse seadusest, Haapsalu Linnavolikogu otsustab:

1. Lubada Haapsalu Linna Algkoolil 2013. aastal sõlmida 24 arvuti kasutusrendi leping kogumaksumuses mitte üle 15 000 euro koos käibemaksuga (sh lepingutasu, avansiline sissemakse, kasutusrendi maksed koos intressidega) ja tähtajaga mitte üle 48 kuu, avansilise sissemaksega 0% ja tagasiostu jääkväärtusega 10%.
2. Volitada riigihankeid korraldama ja lepinguid allkirjastama Haapsalu Linna Algkooli direktoril Malle Õiglas.
3. Otsus jõustub vastuvõtmisest.

Jaanus Karilaid

Volikogu esimees

SELETUSKIRI

Eelnõule „Loa andmine rahaliste kohustuste võtmiseks (Algkool)“

Haapsalu Linna Algkooli arvutid on soetatud 2004. aastal. Tänaseks on arvutid amortiseerunud ja vajavad välja vahetamist.

Käesoleva eelnõu kohaselt soovib Haapsalu Linna Algkool soetada 24 uut arvutit kasutusrendi tingimustel. Hange on kavas korraldada lepingu sõlmimiseks tingimustel, kus avansiline sissemakse on 0% rendiperiood 48 kuud ja tagasiostu jääkväärtus 10% arvutite ostuhinnast. Hange korraldatakse selliselt, te arvutite tarne toimuks hiljemalt 15.08.2013.

Linnavalitsus teeb ettepaneku eelnõu otsusena vastu võtta.

Martin Schwindt

Finantsjuht

08.04.2013

Otsus teha teatavaks Haapsalu Linna Algkoolile.